μουσικα+νεα...

media type="youtube" key="4O_YMLDvvnw" height="390" width="480"

Πέθανε στον ύπνο του, σε ξενοδοχείο της Estepona στη νότια Ισπανία, όπου βρισκόταν για διακοπές. Γεννήθηκε πριν 58 χρόνια στο Belfast της Βόρειας Ιρλανδίας και από πολύ μικρός άρχισε να παίζει κιθάρα. Μεγάλη επιρροή του ήταν ο Peter Green των Fleetwood Mac. Στα 16 μετακόμισε στο Δουβλίνο για να προσχωρήσει στους Skid Row που είχαν για τραγουδιστή τον Phil Lynott. Ξανασυνεργάστηκε με τον Lynott στους Thin Lizzy, αρχικά ως guest για ένα σόλο στο "Still in love with you" απ'το "Nightlife" του 1974 και με κανονική συμμετοχή στο "Black Rose: A Rock Legend" του 1979 και μια τουρ που εγκατέλειψε πριν το τέλος της. Το 1973 ξεκίνησε τη σόλο καριέρα του με το "Grinding Stone" άλμπουμ. Μέχρι το 2008 κυκλοφόρησε είκοσι studio δίσκους και έξι live, με πιο επιτυχημένο εμπορικά το "Still Got the Blues" του 1990. Έπαιξε blues, hard rock, jazz και country, έπαιξε σε δίσκους των Collosseum II και Greg Lake και το 1994 κυκλοφόρησε δίσκο με τους Jack Bruce και Ginger Baker των Cream. Μοιράστηκε τη σκηνή με πολλούς μεγάλους του κλασικού ροκ και του blues, απ'τον B.B. King μέχρι τον Albert Collins.

06/02/2011

= =